Telefonske linije za pružanje psihosocijalne podrške

Dragi roditelji i učenici,

U ovim neizvjesnim vremenima normalno je osjećati nemoć i potražiti pomoć. Prenosimo kontakte na koje se možete javiti ukoliko vam je potrebna stručna podrška.

Hrvatski Crveni križ ima otvorene telefonske linije za pružanje psihosocijalne podrške osobama u samoizolaciji kao i svima koji imaju potrebu za razgovorom zbog nedavnih potresa ili epidemije.

Besplatni jedinstveni broj za psihosocijalnu podršku: **0800 11 88.** Nakon toga potrebno je pritisnuti pozivni broj za vlastitu županiju kako bi bili spojeni s telefonom unutar svoje županije. Direktno možete zvati broj za vlastitu županiju. Besplatni broj za psihosocijalnu pomoć za karlovačku županiju: **099/73 60 782.** Telefonske linije otvorene su 24 sata.

Telefon za pružanje psihosocijalne pomoći u organizaciji Hrvatskog psihološkog društva i Hrvatske psihološke komore za karlovačku županiju: **091/98 29 725**

Središnji državni ured za demografiju i mlade je u suradnji s Hrvatskom psihološkom komorom pokrenuo linije za telefonsko savjetovanje s ciljem pružanja psihološke podrške mladima u Hrvatskoj i očuvanje mentalnog zdravlja mladih za vrijeme pandemije koronavirusa. Broj koji možete nazvati: **095/70 18 011**

U prilogu se nalaze infografike o tome kako se suočiti s traumatskim iskustvom potresa koje je pripremila Poliklinika za zaštitu djece i mladih Grada Zagreba.